સુરેન્દ્રનગર પાલિકાના હોદ્દેદારો અને પાલિકા તંત્રના અધિકારીઓ દ્વારા છાશવારે વિકાસની માત્ર વાતો કરવામાં આવી રહી છે, બીજી તરફ તેમના દ્વારા કરવામાં આવતા સર્વાંગી વિકાસના દાવાની પોલ ખોલી નાખતાં આજે બે વોર્ડના લોકોએ કાળઝાળ ગરમીમાં પાણી મામલે પાલિકામાં ધબડાટી બોલાવવાની સાથે દુષિત પાણીની બોટલો સાથે દેકારો મચાવી દેતાં પાલિકા સત્તાધિશોના મોં બંધ થઈ ગયા હતા. વોર્ડનં. ૬માં બસ સ્ટેન્ડ પાછળના વિસ્તારમાં છેલ્લા બેે માસથી પાણી ન મળતું હોવા છતાં પાલિકાના પ્રમુખથી લઈ અન્ય હોદ્દેદારોેએ મૌન સેવી લેતાં લોકો અકળાઇ ઉઠયા હતા.